№1 Penghuni almari baju Penulis Rina Assalamualaikum dan salam sejahtera kepada semua para pembaca dan admin Fiksyen Shasha (FS). Okay, aku rasa dah lebih 8 bulan aku duk baca kisah- kisah seram yang ditulis oleh pembaca FS lalu dikongsikan ke dalam laman FS ni. Rasanya dah tiba masa aku berkongsi kisah yang terjadi pada diri aku masa mula-mula pindah ke Selangor dulu (2010). Untuk memudahkan penceritaan di sini, aku menitipkan nama aku sebagai Rina manakala nama suami pula aku titipkan namanya sebagai Naz. Setiap kisah yang ditulis wajib menitipkan nama Si Pencerita supaya pembaca tahu perbezaan jantina sama ada lelaki mahupun perempuan. Jika merasa berat untuk menitipkan nama sendiri, titiplah nama samaran supaya pembaca tidak terkeliru mahupun tersalah tafsir Si Pencerita itu sebagai haiwan (jantan/betina). Waktu ini aku baru berkahwin - sudah tentulah suami dan isteri tidak boleh berjauhan - pendek kata suami dan isteri wajib duduk sebumbung. Oleh itu, suami bawa aku duduk dengannya dekat Kota Damansara - suami sewa sebuah rumah semi-d.
№2 Sebelah rumah kita orang ni ada satu keluarga berbangsa Cina - duduk - baik keluarga Cina tu. Okay, cukup setakat ini mukadimahnya - kita ke cerita seramnya. Pada malam pertama tidur di rumah semi-d, Kota Damansara - aku tak boleh tidur, sebab memang kalau bermalam di tempat baru - deria aku semua akan jadi terlebih peka kepada persekitaran - penglihatan, pendengaran, deria bau - semualah! Laki aku pula, pantang letak kepala tak sampai 3 minit mesti terlelap. Aku pun duduklah bersandar dekat kepala katil sambil membaca novel. Waktu tu lampu semua dah padam - cuma tinggal lampu meja sebelah katil jer yang terpasang. Okay, pembaca tahu tak penumpuan mata apabila bilik tu gelap? Kita fokus pada objek yang ada di depan kita - contohnya buku atau laptop - pada biasan samar-samar cahaya, ekor mata kita akan nampak macam pergerakan dalam gelap! Rina : Ha! itulah yang berlaku - ketika ini ekor mata aku dapat mengesan pergerakan dalam gelap. Tapi masa tu serius aku tak takut, sebab aku anggap perkara biasa - permainan mata - aku pun fokus jer larr menghadap novel. Entah dalam berapa lama lepas itu - aku perasan macam dari pergerakan rawak tiba-tiba jadi macam pergerakan yang pegun - macam ada makhluk lalu dekat kaki katil aku secara perlahan-lahan. Aku dari tadi dah perasan dah situasi ini, tapi aku fokus juga menghadap novel depan muka
№3 aku - dalam masa yang sama tangan sebelah dah cubit- cubit lengan laki aku suruh bangun, tapi haram tak terjaga. Pergerakan makhluk itu macam kelibat hitam berselubung, muncul tiba-tiba dari bucu dinding - berjalan masuk menuju almari dekat hujung bilik - almari itu pula pintunya tertutup. Sampai jer dekat almari, pergerakan makhluk itu hilang. Perlahan-lahan aku tutup suis lampu meja sebelah aku - terus selubung kepala dalam selimut - tangan aku tetap duk gegar- gegar badan laki aku suruh dia bangun. Laki aku pun macam bergerak-gerak sikit - legalah sikit aku ketika itu. Entah lepas berapa minit aku berselubung, udara dalam selimut macam dah kurang. Aku jadi berpeluh- peluh panas dan tak cukup nafas. Aku pun nekad nak selak juga selimut untuk ambil nafas. Rina : Ishh... meremang bulu roma aku tulis apabila sampai di bahagian ini! Aku pun terus selak selimut untuk ambil nafas, pembaca tahu depan almari - tempat makhluk itu hilang - tiba-tiba macam ada makhluk hitam tinggi
№4 sangat - sedang berdiri. Aku menjeritlah panggil laki aku - baru dia betul-betul tersedar. Laki aku buka lampu meja sebelah dia - aku pula tengah pejam mata, tunjuk-tunjuk ke arah almari - dia pula duk... Naz : Apa? Apa? Apa benda sayang terjerit-jerit ni? Aku buka mata, aku tengok benda yang aku nampak tu rupa-rupanya pintu almari - lagilah aku meremang - pada hal sebelum aku berselubung, pintu almari ini tertutup. Laki aku pun bangunlah pergi tutup pintu almari. Aku pun takdelah nak bagi tahu kepada laki aku pintu almari tu tadi tertutup ker terkangkang ker? Sebab aku takut makhluk itu dengar. Aku ajak laki aku tukar tempat, lepas tu aku tak kasi dia tidur selagi aku tak tidur. Penyudahnya, dua-dua tak tidur sampai ke pagi. Dia duk tanya-tanya aku kenapa - memang taklah aku nak cerita ketika itu - pagi tu hari Sabtu kalau tak silap aku, sebab laki aku tak kerja pada hari tu. Sesudah matahari muncul, barulah aku dapat tidur. Bangun-bangun dah pukul 1:00 petang. Kita orang pun keluar makan tengah hari. Masa dekat kedai makan barulah aku cerita kepada laki aku. Respons laki aku, sama macam mana-mana lelaki - tentu sekali menidakkan apa yang aku cerita. Laki aku kata, dia lupa tutup almarilah, inilah, itulah, sinilah, sanalah, situlah, pada hal memang aku pasti almari memang tak terbuka sebelum tu! - ketika aku menghadap novel.
№5 Okay, tibalah malam kedua bermalam dalam rumah baru. Malam tu, aku ugut suami aku, kalau dia tidur dulu sebelum aku - aku lari tidur dekat hotel. Dia pun ikut jer larr kerenah aku - kesian pula apabila difikirkan balik, tapi aku memang terdesak kot ketika itu. Malam tu, aku tak baca novel - masuk jer bilik - aku terus lelapkan mata. Laki aku pula duk menghadap laptop, tengok movie pakai ear-phone. Lama sikit lepas tu, dia duk tepuk-tepuk belakang aku - aku tanyalah... Rina : Kenapa? Naz : Kenapa panggil abang? Rina : Panggil apa bendanya? Aku tengah cuba sedaya upaya nak tidur ketika itu - boleh pula laki aku ganggu. Dia pun pakai ear- phone balik - tengok movie. Tak lama lepas tu - laki aku tepuk-tepuk aku lagi yang cuba sedaya upaya nak tidur - kali ini muka dia memang serius pucat sangat - dia kata... Naz : Sayang sengaja nak kacau abang - kan? Tapi aku tahu, laki aku sendiri tahu yang aku memang tak panggil dia. Aku sendiri pun tak dengar siapa-siapa panggil dia? Dia dah menggelabah terus buka suis lampu meja sebelahnya. Tahu tak apa yang laki aku lihat?
№6 Pintu almari terbuka luas ketika tu - pada hal sebelum tu memang aku dengan dia sendiri nampak - pintu almari tu memang tertutup rapat. Oh... sebelum aku terlupa, almari ini memang dah ada dalam rumah ini sebelum kita orang pindah masuk - memang sewa yang kita orang bayar tu siap dengan furniture sekali, jadi almari tu kosonglah - baju-baju semua kita orang letak dalam almari dekat bilik lain. Laki aku pun gigihlah pergi usyar-usyar pintu almari nak tengok sama ada pintu tu longgar ker tak? Melihat laki aku usyar-usyar pintu almari - degupan perasaan aku dah seriau dah. Tak sedar-sedar lagi ker? Dah sah-sah ada sesuatu yang tak kena dengan rumah ini - dah dua malam kot jadi macam ini - siang tak ada apa-apa pula. Ya, memang pintu almari tu tak ada masalah - elok jer ketat apabila ditutup. Laki aku pun sambung balik tengok movie. Aku pula dah baring makin rapat menghampirinya - seram kaww!! Kali ni dia pakai ear- phone sebelah telinga jer - mungkin sebab nak dengar memang betul ker ada orang panggil dia ker tak? Menurut laki aku, panggilan yang dia dengar tu sebiji seperti suara aku. Cumanya, panggilan tu tak bernada - yelarr kita kalau panggil orang - kan ada nada, tapi ini tak - mendatar jer suara tu. Aku pun tak tahu malam kedua aku terlelap pukul berapa - aku bangun-bangun dah pukul 10:00 pagi. Laki aku pula tengah tidur lagi. Reaksi pertama sekali aku
№7 pandang setelah bangun pagi adalah pintu almari - masih tertutup - lega. Terus, aku pun bangunlah nak pergi bilik air - nak pergi bilik air - kena lalu depan almari. Semasa aku lalu depan almari, aku dengar suara berbisik-bisik dari dalam almari tu! Aku tak pasti suara lelaki ker perempuan? Suara bisikan itu nadanya garau- garau. Aku mencanak lari ke katil semula - kejut laki aku. Laki aku pun dalam mamai-mamai bukalah pintu almari tu usyar dalamnya - kosong - suara bisik-bisik tadi pun dah tak ada. Laki aku sambil mengomel-ngomel apa entah - pergi sambung tidur balik. Aku pula masuk dalam bilik air - dalam bilik air tu, tiba-tiba suasana jadi panas sangat - aku sampai berpeluh-peluh. Penyudahnya, aku capai tuala - buat keputusan nak mandi. Waktu aku tengah mandi, suasana dalam bilik air tetap sama, panas sangat - memang berbahang betul larr. Okay, peristiwa yang berlaku dalam bilik air ni larr yang membuatkan aku berbulan-bulan trauma nak mandi sorang-sorang. Aku syampu-syampu rambut, tiba-tiba aku rasa macam rambut aku panjang sangat - pada hal rambut aku sampai paras bahu jer - ini aku rasa macam rambut aku sampai cecah ke pinggang! Serta-merta dengan tak tutup air - tangan berbuih-buih syampu - aku cuba nak buka tombol pintu bilik air, tapi tak boleh - tangan licin sangat sebab syampu. Aku meraung-raung dalam bilik air panggil laki aku. Lepas aku meraung, aku dengar raungan yang
№8 hampir sama dengan raungan aku, tapi dari arah belakang - macam mengajuk-ajuk aku - macam suara yang panggil laki aku malam kedua ketika dia layan movie - tak bernada - mendatar jer. Aku dah terlampau panik - berdebum-debum - aku tumbuk-tumbuk pintu bilik air ketika itu. Suara mengajuk di belakang aku pula berubah jadi berbisik- bisik macam aku dengar ketika lalu di depan almari tadi. Tup tup tup laki aku buka pintu bilik air - muka dia ketika buka pintu bilik air - memang berubah cuak macam ternampak hantu - dia nampak ada makhluk dekat shower di belakang aku. Cepat-cepat aku berlari keluar. Kita orang bersiap-siap dengan laki aku tak mandi - kita orang keluar dari rumah tu. Apabila emosi laki aku dah okay sikit, aku pun tanyalah apa yang dia nampak dalam bilik air tu? Dia kata... Naz : Sayang, abang nampak ada dua orang dalam bilik air tu. Rina : Ada orang dua! Macam mana rupanya? Naz : Ada dua orang macam sayang. Tapi yang lagi sorang tu muka masih tak sempurna - macam dia
№9 nak tiru muka sayang, tapi belum sempurna lagi - mata, hidung, mulut, semua senget-menget, rambut panjang kusut-masai, duduk mencangkung dalam shower booth tu. Petang tu keluarga aku dengan keluarga mertua datang. Keluarga mertua aku bawa seorang imam masjid. Kita orang panggil dia Haji. Haji ni pun cakaplah... Haji : Saya tak pasti jenis-jenis hantu ni, tapi semua jin juga larr. Cara nak halau jin dengan bacaan ayat- ayat al-Quran dan zikir. Lelaki-lelaki semua berkumpullah dekat ruang tamu dalam bulatan - baca ayat-ayat lazim - lepas tu berzikir - akhir sekali, Haji melaungkan azan. Ketika Haji melaungkan azan, kita orang semua dekat bawah - semasa bergema sahaja laungan azan - macam-macan bunyi keluar dari tingkat atas - ada macam bunyi raungan nak meniru azan, tapi butiran- butiran sebut semua salah. Selepas azan, Haji buat keputusan untuk buat bacaan al-Quran dan zikir dalam bilik kita orang pula - ketika itu, suasana bilik senyap jer - takde terdengar sebarang suara-suara dah. Selesai mengaji, zikir, dan azan, Haji kata rumah tu dah bersih - lepas tu dia minta garam - dia baca ayat-ayat suci al-Quran dekat garam dan dia taburkan sekeliling rumah. Jiran kita orang - Cina tu siap keluar tengok, tapi Haji tak halang pun - dia macam sokong pula ada larr. Siap tanya, kalau buat untuk rumah dia
№10 orang sekali boleh tak? Haji tu pun tabur jugalah garam yang dah dibaca ayat al-Quran dekat pekarangan rumah dia. Lepas dari tu, tak ada dah gangguan-gangguan, tapi lepas makhluk yang menghuni almari dihalau dengan ayat-ayat suci al-Quran dekat seminggu jugalah dua orang adik lelaki aku tidur dekat rumah tu teman kita orang. Sekarang kita orang dah pindah rumah lain - bukan sebab trauma dengan gangguan hantu almari di rumah ini, tapi sebab laki aku dapat kerja dekat Sungai Buloh - rumah yang ni Alhamdulillah tak ada apa-apa. Macam tu jer larr kisah kita orang berpindah ke rumah baru. Aku rasa kan, kalau pembaca masuk rumah baru, tindakan pertama yang pembaca kena buat adalah buat bacaan al-Quran, lepas tu pagar rumah tu. Macam Haji tu cakap... Haji : Tak semestinya "ustaz-ustaz" jer boleh buat. Kalau tuan rumah nak buat sendiri pun tak ada masalah. Okay, itu sahajalah kisah dari aku - sampai sini sajer larr. Apa yang aku cerita ini memang tak ada sambungan-sambungan ker apa ker - nak minta-minta sambungan buat apa? Suka ker orang kena kacau sampai bersambung-sambung?! Hahaha takdelah, aku gurau jer. Aku tak ada cerita lain lagi dah, dan aku haraplah takkan ada lagi cerita-cerita seram yang berlaku dekat
№11 aku dan laki aku. Okay, terima kasih dan Assalamualaikum semua. Zul.s · Aug 26, 2017 · 7:40PM Best. ToMeY · Aug 27, 2017 · 12:59AM Seriously seram!! Encik Bob · Aug 27, 2017 · 1:35AM Sikit jer tu. Aku masa duk menyewa kat Segamat dengan anak sorang dan isteri - lagi gila. 5 tahun duk situ tiap-tiap hari kena kacau, tak kira masa. Akhirnya makhluk-makhluk tu pindah kot, sebab bosan kacau aku anak-beranak - tapi tak jalan. Apabila aku dah pindah dari rumah tu - barulah jiran lama aku buka crite rumah tu dulu ada orang mati bunuh diri. Damn! Makcik Gemok · Aug 27, 2017 · 8:03AM Segamat? Kat kawasan mana? ** Peminat FS · Aug 27, 2017 · 8:31AM Ceritalah Encik Bob macam mana rupa bentuk makhluk tu? Jenis-jenis gangguan yang selalu Encik Bob hadapi.
№12 Encik Bob · Aug 30, 2017 · 4:13AM Esok saya crite - ngantuk. Encik Bob · Aug 30, 2017 · 4:23AM Tambahan: Area Buluh Kasap. Jenis gangguan: Usik barang-barang terutama mainan anak yang masih baby, barang jatuh sendiri depan mata, mandi-manda, penampakan lelaki dan perempuan - cahaya warna-warni, dan bunyi-bunyi yang tak masuk akal, orang jalan turun naik tangga - rumah 2 tingkat, orang berbual. Eh... macam-macamlah - 3 hari pun tak habis crite, tapi tak takut pun - seram sikit ada la. Mula masuk pun dia dah bagi warning - letak lighter kat atas belebas tingkap naco - isteri tengah menyapu tetiba jatuh sendiri lighter tu - angin takde dan takde siapa usik, dan aku sendiri yang letak lighter tu elok-elok. Nantilah aku crite panjang lebar. Merata aku pergi mesti jumpa. 3 minggu sudah pun baru kena kacau. Hahaha. Klako betul aku ni. Encik Bob · Aug 30, 2017 · 4:31AM 7 tahun duk Segamat - 4 rumah. Paling lama rumah bujang dan rumah 2 tingkat ni - dua- dua berhantu tahap gaban.
№13 Rumah bujang siap ada tangkal Cina kat pintu. Tanya jiran, kata takde apa-apa. Tanya member Cina - itu untuk halau hantu - hantu sudah masuk itu rumah. Patutlah huru-hara aku kat rumah tu dulu. Damn! CikDe · Aug 29, 2017 · 9:11AM Owner cakap apa?